Hrvatski sabor
20090521

Ja podsjećam da je zakon prošle godine, ako se dobro sjećam, izmijenjen upravo ovdje i da je usklađen sa smjernicama. Prema tome, nema straha kao što nema straha ni za, dopustite da i to kažem, sve odredbe Zakona o pravima hrvatskih branitelja iz Domovinskog rata. Vi ćete već danas vjerojatno raspravljati o izmjenama zakona koje su usklađivanje sa pravnom stečevinom Europske unije, ali sve ono što smo kao vrednote ugradili u zakon, prije svega za najteže invalide itd., ostaje i kad Republika Hrvatska postane članica Europske unije. Zašto smo se za to nastojali izboriti i zašto je to tako i danas i bit će?